Frid A. Hansen

Frid Anny Hansen (født  20. oktober 1952 i Ballangen) er en norsk psykolog. Hun er kjent for sitt arbeid med rusmisbruk i familier. 

Hansen ble i 1980 uteksaminert som psykolog fra Universitetet i Oslo. Hun arbeidet ved pedagogisk-psykologisk tjenestekontor i Rissa og Trondheim, før hun begynte ved Barne- og ungdomspsykiatrisk poliklinikk i Telemark. Hansen har siden 1986 vært tilknyttet Borgestadklinikken i Skien, der hun har vært fagsjef fra 1994. I sitt virke har Hansen særlig bidratt til et sterkere familie- og generasjonsperspektiv i forståelsen av rusmisbruk.

Kongen utnevnte i 2013 Hansen til ridder av 1. klasse av St. Olavs Orden «for sin innsats for barn og familier med rusrelaterte problemer.»

Bibliografi 
 Hansen, Frid A.: «Feige hjelpere og glemte barn – rus og familieliv», Tidsskrift for Norsk Psykologforening, bd. 45, nr. 10, 2008, s. 1266–1267 
 Hansen, Frid A., Guro Brekke og Egil Nordlie: Graviditet, barn og rusmidler. Prosjekterfaringer til bruk for primærhelsetjenesten, sosialtjenesten og barneverntjenesten , Oslo: Sosial- og helsedepartementet, 2000. ISBN 82-90354-50-9
 Hansen, Frid A. (red.): Barn som lever med foreldres rusmisbruk, Oslo: Ad notam Gyldendal, 1994. ISBN 82-417-0303-1. 
 Svensk oversettelse: Barn i familjer med missbruksproblem, Lund: Studentlitteratur, 1995. ISBN 91-44-47771-6
 Dansk oversettelse: Børn som lever med forældres alkohol- og stofproblemer, Sundhedsstyrelsen Socialministeriet, 1996. ISBN 87-89638-86-7

Referanser 

Norske psykologer
Riddere av 1. klasse av St. Olavs Orden
Personer fra Ballangen kommune
Fødsler i 1952